Yemen ta shiga mawuyacin hali | Labarai | DW | 30.05.2017
Yemen ta shiga mawuyacin hali
Ana kara gargadi kan mawuyacin halin rashin abinci a Yemen lokacin tattaunawar da aka yi a zauren kwamitin sulhu na Majalisar Dinkin Duniya.
Manyan jami'an Majalisar Dinkin Duniya sun yi gargadi game da yaduwar cutar amai da gudawa da rashin abinci tsakanin milyoyin mutane a kasar Yemen, bayan kwashe shekaru biyu ana yakin basasa tsakanin bangaren gwamnati da 'yan tawayen Houthi.
Karamin-sakataren Majalisar Dinkin Duniya mai kula da jinkai Stephen Rothwell O'Bien ya ce kasar ta Yemen ta zama mafi karancin abinci a duniya, inda kusan mutane milyan bakwai suke daf da fadawa karancin abinci. Kuma ya fadi haka ga kwamitin sulhu na Majalisar Dinkin Duniya lokaci wata muhawara. Karamin-sakataren Majalisar Dinkin Duniya mai kula da jinkai Stephen Rothwell O'Bien ya kuma ce babu fari a kasar ta Yemen amma yaki tsakanin bangarori masu rirkici da juna ya jefa kasar cikin mawuyacin hali.
Muhimman kalmomi Yemen, Saudiyya
Permalink http://p.dw.com/p/2drh1
Gangamin duniya don tallafin Yemen 25.04.2017